Zabbuli
Zabbuli ya Asafu.+
73 Mazima ddala Katonda mulungi eri Isirayiri, mulungi eri abo abalina emitima emirongoofu.+
2 Naye nze ebigere byange byabulako katono okuwaba;
Ebigere byange byali binaatera okuseerera.+
6 Amalala kyegava gaba ng’omukuufu gwabwe;+
Ebikolwa eby’obukambwe ne biba ng’ekyambalo kyabwe.
7 Obugagga bwabwe* bubaleetera okukanuka amaaso;
Bafunye bingi okusinga ebyo omutima gwabwe bye gwali gulowooza.
8 Baduula era ne boogera ebintu ebibi.+
Boogeza malala nga batiisatiisa okunyigiriza abalala.+
9 Boogera nga gy’obeera bagulumidde ng’eggulu,
Batambulatambula mu nsi ng’olulimi lwabwe lwogera kyonna kye baagala.
10 Abantu be kyebava badda gye bali,
Era banywa ku mazzi gaabwe amangi.
11 Bagamba nti: “Katonda amanya atya?+
Ddala Oyo Asingayo Okuba Waggulu bino abimanyi?”
12 Abo be babi abatafuna kizibu kyonna.+
Bongera kutuuma bugagga.+
13 Mazima nteganidde bwereere okukuuma omutima gwange nga mulongoofu,
Era ne nnaaba engalo zange okulaga nti siriiko musango.+
16 Bwe nnagezaako okukitegeera,
Kyannakuwaza,
17 Okutuusa lwe nnayingira mu kifo kya Katonda ekitukuvu eky’ekitiibwa,
Ne ntegeera ebiseera byabwe eby’omu maaso bwe biriba.
18 Mazima ddala, obateeka awali obuseerezi.+
Obasuula ne bazikirira.+
19 Nga basaanawo mu bwangu!+
Nga baggwaawo mu bwangu, mu ngeri ey’entiisa!
20 Ai Yakuwa, bw’oligolokoka, olibeerabira*
Okufaananako ekirooto omuntu kye yeerabira ng’azuukuse.
22 Nnali musirusiru era nga sitegeera;
Mu maaso go nnali ng’ensolo etalina magezi.
25 Ani gwe nnina mu ggulu?
Tewali kirala kyonna kye njagala ku nsi okuggyako ggwe.+
26 Omubiri gwange n’omutima gwange biyinza okunafuwa,
Naye Katonda lwe lwazi lw’omutima gwange era ye gwe mugabo gwange emirembe n’emirembe.+
27 Abo abakwewala balizikirira.
Olizikiriza* abo bonna abataba beesigwa ne bakuleka.*+
28 Naye nze, okusemberera Katonda kirungi gye ndi.+
Yakuwa Mukama Afuga Byonna mmufudde kiddukiro kyange,
Nsobole okulangirira ebikolwa bye byonna.+
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn